
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 85 

25 Ιανουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Ομάδας Διοίκησης Έργου για τη διαχείριση 
της επεξεργασίας και εισήγησης της τροποποίη¬ 
σης του Π. Δ/τος 84/2001 (ΦΕΚ70/Α') «Όροι, προϋ¬ 
ποθέσεις, διαδικασία και προδιαγραφές για ίδρυση 
και λειτουργία ιδιωτικών φορέων παροχής Π.Φ.Υ.». 1 
Απονομή ηθικής αμοιβής σε υπαλλήλους του Κ.Υ. Κου- 
φαλίωντου Γ.Ν.Θ. «Παπανικολάου»του Β' Πε.Σ.Υ.Π. 


Κεντρικής Μακεδονίας. 2 

Καθορισμός του αριθμού των δικαστικών λειτουργών, 
στους οποίους θα χορηγηθεί εκπαιδευτική άδεια 
απουσίας για σπουδές στην ημεδαπή, για το εκπαι¬ 
δευτικό έτος 2005-2006. 3 

Σύσταση Νομικού Προσώπου με την επωνυμία «Σχολι¬ 
κή επιτροπή Νηπιαγωγείου Χρυσάφων», στο Δήμο 

Θεραπνών, Ν. Λακωνίας. 4 

Σύσταση Νομικού Προσώπου με την επωνυμία «Δημο¬ 
τική Βιβλιοθήκη Φάριδος», στο Δήμο Φάριδος, Ν. 

Λακωνίας. 5 

Καθιέρωσης υπερωριακής, απογευματινής νυχτερι¬ 
νής και εξαιρέσιμης απασχόλησης μονίμων υπαλ¬ 
λήλων του Δήμου Εχεδώρου, Ν. Θεσσαλονίκης για 
το έτος 2005. 6 


Καθιέρωση υπερωριακής απασχόλησης υπαλλήλου 
του Δ. Σκουτάρεως για διεκπεραίωση εργασίας του 
ΚΑΠΗ Δήμου Σκουτάρεως Ν. Σερρών, έτους 2005. 7 
Καθιέρωση υπερωριακής απασχόλησης υπαλλήλου 


του Δήμου Σκουτάρεως Ν. Σερρών, έτους 2005.... 8 

Παροχή άδειας για την τροποποίηση των κανονισμών 
αμοιβαίων κεφαλαίων που διαχειρίζεται η εταιρεία 

ΑΕΙΟΟ ΑΙΘ ΑΕΔΑΚ. 9 

Παροχή άδειας για την τροποποίηση των κανονισμών 
αμοιβαίων κεφαλαίων που διαχειρίζεται η εταιρεία 
ΑΕΙΟΟ ΑΙΘ ΑΕΔΑΚ. 10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. ΔΥ1δ/110808/ 


10.11.2004 απόφαση του Υπουργού Υγείας και Κοι¬ 
νωνικής Αλληλεγγύης. 11 

Διόρθωση σφάλματος στην υπ’ αριθμ. 74249/10.6.2004 
απόφαση του Υπουργού Δικαιοσύνης. 12 


ΑΠΟΦΑΣΕΙ Σ 

Αριθ. ΔΥΙδ/οικ.5595 (1) 

Σύσταση Ομάδας Διοίκησης Έργου για τη διαχείριση της 
επεξεργασίας και εισήγησης της τροποποίησης του 
Π. Δ/τος 84/2001 (ΦΕΚ 70/Α') «Όροι, προϋποθέσεις, 
διαδικασία και προδιαγραφές για ίδρυση και λειτουρ¬ 
γία ιδιωτικών φορέων παροχής Π.Φ.Υ.». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Του άρθρου 18παρ. 18 του Ν. 2503/1997 (ΦΕΚ 107/ 
Α730.5.1997) «Διοίκηση, οργάνωση, στελέχωσητης Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

β) Του άρθρου 27 του Ν. 2081/1992 (ΦΕΚ 154/Α715.9. 
1992), με το οποίο προστέθηκε άρθρο 29Α στο Ν. 1558/ 
1985 (ΦΕΚ 137/Α/1985), όπωςτελικάαντικαταστάθηκεμε 
το άρθρο 1 του Ν. 2469/1997 (ΦΕΚ 38/Α714.3.1997) «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις». 

γ) Το υπ’ αριθμ. 122243/29.11.2004 Υπηρεσιακό Σημεί¬ 
ωμα της Δ/νσης Πρωτοβάθμιας Φροντίδας Υγείας. 

2. Την αναγκαιότητα σύστασης Ομάδας Διοίκησης Έρ¬ 
γου η οποία να αποτελείται από εκπροσώπους φορέων 
Πρωτοβάθμιας Φροντίδας Υγείας, της πολεοδομίας, της 
πυροσβεστικής υπηρεσίας, από ένα Πάρεδρο του Γ ρα¬ 
φείου Νομικού Συμβούλου του Υπουργείου μας, καθώς 
και από εκπροσώπους των αρμοδίων Διευθύνσεων του 
Υπουργείου (Πρωτοβάθμιας Φροντίδας Υγείας, Υγιεινής 
Περιβάλλοντος, Επαγγελμάτων Υγείας και Πρόνοιας και 
Τεχνικών Υπηρεσιών), με σκοπό την τροποποίηση του 
Π.Δ. 84/2001, όπου αυτό κρίνεται αναγκαίο. 

3. Γιατο λόγο αυτό κρίνεται αναγκαία η κατ’ εξουσιοδό¬ 
τηση της παρ. 18 του άρθρου 18 του Ν. 2503/1997, σύ¬ 
σταση στο Υπουργείο Υγείας και Κοινωνικής Αλληλεγ¬ 
γύης, Ομάδας Διοίκησης Έργου, για την τροποποίηση 
του Π. Δ/τος 84/2001 (ΦΕΚ 70/Α') «Όροι, προϋποθέσεις, 
διαδικασία και προδιαγραφές για ίδρυση και λειτουργία 
ιδιωτικών φορέων παροχής υπηρεσιών Π.Φ.Υ.». 

4. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του Κρατικού Προϋ- 

πολογισμού, με δεδομένο ότι η σχετική δαπάνη θα προκύψει 
από την έκδοση κοινής υπουργικής απόφασης για τον καθο¬ 
ρισμό αμοιβής ή αποζημίωσης, αποφασίζουμε: 

I. Συνιστούμε, στο Υπουργείο Υγείας και Κοινωνικής Αλ¬ 
ληλεγγύης Ομάδα Διοίκησης Έργου (Ο.Δ.Ε.), η οποία 
αποτελείται από μέλη ΔΕΠ Α.Ε.Ι., έμπειρα στελέχη δη¬ 
μοσίων υπηρεσιών και φορέων του Δημοσίου Τομέα, εν 
ενεργεία ή μη, εμπειρογνώμονες του δημοσίου και ιδιω¬ 
τικού τομέα, ο αριθμός των οποίων δεν μπορεί να υπερ¬ 
βαίνει τα δέκα (10) μέλη. 

Η εν λόγω ομάδα υποστηρίζεται από μονομελή γραμ¬ 
ματεία, η οποία διορίζεται με τον αναπληρωτή της. 

II. Πρόεδρος της Ομάδας Διοίκησης Έργου ορίζεται 
ένα εκ των μελών της Ομάδας, με ειδική γνώση και εμπει¬ 
ρία στην εκτέλεση παρόμοιου έργου. 

III. Η Ομάδα συνεδριάζει εκτός ωρών εργασίας των δη¬ 
μοσίων υπηρεσιών σε κτίριο του Υπουργείου Υγείας και 
Κοιν. Αλληλεγγύης και δύναται να λειτουργήσει και σε κλι¬ 
μάκια που ορίζονται από τον Πρόεδρο της Ομάδας, τα 
οποία εκτελούν το έργο τους εκτός ωραρίου υπηρεσίας 
των δημοσίων υπηρεσιών. 

IV. Ειδικότερα το έργο της Ομάδας συνίσταται: 

Στην σύνταξη και υποβολή προτάσεων με περιεχόμενο 
την διαμόρφωση και τροποποίηση του ισχύοντος σήμερα 
νομοθετικού πλαισίου, του Π.Δ. 84/2001, όπου αυτό κρι- 
θεί αναγκαίο, προκειμένου να αντιμετωπιστούν προβλή¬ 
ματα τα οποία προκύπτουν από την εφαρμογή του. 

Με το Π.Δ. 84/2001 (ΦΕΚ 70/Α') θεσπίστηκαν οι όροι και 
οι προϋποθέσεις για τη λειτουργία ιδιωτικών φορέων πα¬ 
ροχής υπηρεσιών Πρωτοβάθμιας Φροντίδας Υγείας (φο¬ 
ρείς Π.Φ.Υ. είναι τα ιδιωτικά ιατρεία και οδοντιατρεία, τα 
ιδιωτικά πολυϊατρεία και πολυοδοντιατρεία, τα ιδιωτικά 
διαγνωστικά εργαστήρια και τα ιδιωτικά εργαστήρια 
φυσικής ιατρικής και αποκατάστασης). Η εφαρμογή του 
δημιούργησε πολλά προβλήματα, όπως την στέγαση των 
ιατρείων και εργαστηρίων σε ακίνητα που είχαν κατα- 
σκευασθεί πριν την έκδοση του Γ.Ο.Κ./1985, την πυρα¬ 
σφάλεια, την συστέγαση ιατρών και οδοντιάτρων, την 
έκδοση άδειας ίδρυσης και άδειας λειτουργίας για τους 
ήδη λειτουργούντες φορείς και άλλα. 

V. Η εν λόγω Ομάδα Διοίκησης Έργου προβλέπεται να 
ολοκληρώσει το έργο της σε χρονικό διάστημα δώδεκα 
(12) μηνών από την έναρξη των εργασιών της. 

VI. Η Ομάδα Διοίκησης Έργου συντάσσει ανά μήνα 
πρωτόκολλο προόδου των εργασιών της το οποίο υπο¬ 
βάλλει στον Υπουργό Υγείας και Κοιν. Αλληλεγγύης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΓΕΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΠΡΟΚΟΠΙΟΣ ΠΑΥΛΟΠΟΥΛΟΣ ΝΙΚΗΤΑΣ ΚΑΚΛΑΜΑΝΗΣ 

-♦- 

Αριθ.ΥΙΟβ/Γ.Π.134713/55121 (2) 

Απονομή ηθικής αμοιβής σε υπαλλήλους του Κ.Υ. Κου- 
φαλίωντου Γ.Ν.Θ. «Παπανικολάου» του Β' Πε.Σ.Υ.Π. 
Κεντρικής Μακεδονίας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των άρθρων 61 και 62 του Ν. 2683/1999. 


2. Το υπ’ αριθμ. 6813/3.6.2004 έγγραφοτου Γ.Ν.Θ. «ΠΑ¬ 
ΠΑΝ ΙΚΟΛΑΟΥ». 

3. Το υπ’ αριθμ. 6 Πρακτικό της από 30.5.2004 από¬ 
φασης του Β' Κοινού Υπηρεσιακού Συμβουλίου του Β' 
Πε.Σ.Υ.Π. Κεντρικής Μακεδονίας. 

4. Την υπ’ αριθμ. 27/2.12.2004 απόφαση του Δ.Σ. Β' 
Πε.Σ.Υ.Π. Κεντρικής Μακεδονίας, αποφασίζουμε: 

Απονέμουμε την Ηθική Αμοιβή του Επαίνου στους 
υπαλλήλους του Κέντρου Υγείας Κουφαλίων του Γενικού 
Νοσοκομείου Θεσσαλονίκης «ΠΑΠΑΝΙΚΟΛΑΟΥ», του Β' 
Πε.Σ.Υ.Π. Κεντρικής Μακεδονίας, Κυριακίδη Σάββα, του 
κλάδου ΔΕ Τεχνικών και στην Κάργα Ιωάννα, του κλάδου 
ΤΕ Νοσηλευτικής, λόγω εξαιρετικών πράξεων εκτός των 
επιβαλλομένων καθηκόντων τους στην Υπηρεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,17 Ιανουάριου 2005 

Ο ΥΠΟΥΡΓΟΣ 

Ν. ΚΑΚΛΑΜΑΝΗΣ 
-♦- 

Αριθ. οικ.2335 (3) 

Καθορισμός του αριθμού των δικαστικών λειτουργών, 
στους οποίους θα χορηγηθεί εκπαιδευτική άδεια 
απουσίας για σπουδές στην ημεδαπή, για το εκπαι¬ 
δευτικό έτος 2005-2006. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 46 του κώδικα οργανισμού δικαστηρίων 
και κατάστασης δικαστικών λειτουργών (Κ.Ν. 1756/1988, 
35/Α'), όπως τροποποιήθηκε με το άρθρο 7 παράγραφος 
4 του Ν. 1868/1989 (230/Α') και συμπληρώθηκε με το άρ¬ 
θρο 1 του Ν. 2721/1999 (112/Α'). 

β) Του άρθρου 29Ατου Ν. 1558/1985 (137/Α ), όπως συ¬ 
μπληρώθηκε με το άρθρο27του Ν. 2081/1992 (154/Α') και 
τροποποιήθηκε μετο άρθρο 1 παράγραφος 2 εδ. α'του Ν. 
2469/1997 (38/Α'), και 

2) Το γεγονός ότι με την παρούσα δεν προκαλείται δα¬ 
πάνη σε βάρος του Κρατικού Προϋπολογισμού, αποφα¬ 
σίζουμε: 

Ορίζουμε τον αριθμό των δικαστικών λειτουργών στους 
οποίους θα χορηγηθεί εκπαιδευτική άδεια απουσίας, 
προκειμένου να παρακολουθήσουν αναγνωρισμένο με¬ 
ταπτυχιακό πρόγραμμα σπουδών, σε νομική σχολή της 
ημεδαπής, για το εκπαιδευτικό έτος 2005-2006, ως εξής: 

1. Του Συμβουλίου της Επικράτειας, παρέδρων και ει¬ 
σηγητών, σε ένα (1). 

2. Των πολιτικών και ποινικών δικαστηρίων, από το βαθ¬ 
μό του ειρηνοδίκη, του πρωτόδικη και του αντεισαγγελέα 
πρωτοδικών μέχρι του εφέτη και του αντεισαγγελέα εφε- 
τών, σε δύο (2). 

3. Τωντακτικών διοικητικών δικαστηρίων, από το βαθμό 
του πρωτόδικη μέχρι του εφέτη, σε δύο (2), και 

4. Του Ελεγκτικού Συνεδρίου, παρέδρων και εισηγητών, 
σε ένα (1). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,10 Ιανουάριου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 

Αριθ. 11005 (4) 

Σύσταση Νομικού Προσώπου με την επωνυμία «Σχολική 
επιτροπή Νηπιαγωγείου Χρυσάφων», στο Δήμο Θερα- 
πνών, Ν. Λακωνίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του Π.Δ. 410/ 
1995 (Δ.Κ.Κ.). 

2. Τις διατάξεις του άρθρου 5παρ. 8 του Ν. 1894/1990, 
όπως τροποποιήθηκαν και συμπληρώθηκαν με τις διατά¬ 
ξεις του άρθρου 31 του Ν. 2009/1992. 

3. Τις διατάξεις του άρθρου 29Ατου Ν. 1558/1985, που 
προστέθηκε με το άρθρο 27 του Ν. 2081/1992 και αντικα- 
ταστάθηκε με το άρθρο 1 παρ. 2α του Ν. 2469/1997. 

4. Την υπ’ αριθμ. 89001/Δ4 25.8.2003 (ΦΕΚ 1223/27.8. 
2003) κοινή υπουργική απόφαση των Υπουργών Οικο¬ 
νομίας και Οικονομικών και Εθνικής Παιδείας και Θρη¬ 
σκευμάτων , που αναφέρεται στην ίδρυση Μονοθέσιου 
Νηπιαγωγείου Χρυσάφων από το σχολικό έτος 2003- 
2004. 

5. Την υπ’ αριθμ. 8946/31.12.1997 απόφαση του Γενικού 
Γραμματέα Περιφέρειας Πελοποννήσου, που αφορά την 
«Ανάθεση αρμοδιοτήτων και ασκήσεως αυτών κατ’ εντο¬ 
λή μας στο Δ/ντή Τοπικής Αυτοδιοίκησης του Ν. Λακωνίας 
και στους Προϊσταμένους των Τμημάτων της υπηρεσίας 
αυτής». 

6. Τις υπ’ αριθμ. 21 και 81 έτους 2004 Α.Δ.Σ Δήμου Θε- 
ραπνών, αποφασίζουμε: 

Α. Συστήνουμε στο Δήμο Θεραπνών ίδιο Νομικό Πρό¬ 
σωπο με την επωνυμία «Σχολική επιτροπή Νηπιαγωγείου 
Χρυσάφων». 

Β. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ.). 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
του σχολείου και του κάθε είδους εξοπλισμού του. 

δ) Η εισήγηση προς την Δ/νση Α/βαθμιας εκπαίδευσης 
για τον εφοδιασμό από τον οργανισμό σχολικών κτιρίων, 
του σχολείου, με έπιπλα και εξοπλιστικά είδη και από το 
Υπουργείο Εθνικής Παιδείας και Θρησκευμάτων με βι¬ 
βλία για τις Σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων, και 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

Γ. Πόροιτου Νομικού Προσώπου είναι: 

1) Ετήσια επιχορήγηση του Δήμου ποσού 300,00 ευρώ. 

2) Ετήσια επιχορήγηση του Κράτους. 

3) Κάθε είδους εισφορές, δωρεές, κληρονομιές, κλη¬ 
ροδοσίες. 

4) Πρόσοδοι από την περιουσία του. 

Δ. Το Νομικό Πρόσωπο θα εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του Δ.Σ. 
και όταν αυτός απουσιάζει ή κωλύεται από τον Αντιπρόε¬ 
δρο. 

Ε. Το Νομικό Πρόσωπο διοικείται από Διοικητικό Συμ¬ 
βούλιο, που αποτελείται από πέντε (5) μέλη, ήτοι: 


α) Τον εκάστοτε Δήμαρχο ως Πρόεδρο ή άλλο μέλος, 
αιρετό ή μη, που ορίζεται από αυτόν με τον αναπληρωτή 
του. 

β) Την εκάστοτε Δ/ντρια του Νηπιαγωγείου. 

γ) Τρεις Εκπροσώπους του Συλλόγου γονέων και κηδε¬ 
μόνων. 

Η θητεία των μελών του Δ.Σ. λήγει πάντα με την εγκα¬ 
τάσταση του νέου Διοικητικού Συμβουλίου. 

Κάλυψη δαπάνης: 

Από τις διατάξεις αυτής της απόφασης προκαλείται δα¬ 
πάνη 300,00 Ευρώ σε βάρος του προϋπολογισμού του 
Δήμου το τρέχον έτος, καθώς και το ίδιο ποσό για τα επό¬ 
μενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 14 Ιανουάριου 2005 

Με εντολή Γ ενικής Γ ραμματέως Περιφέρειας 
Ο Διευθυντής 

ΓΡΗΓΟΡΗΣ ΝΙΚΟΛΑΚΑΚΟΣ 

-♦- 

Αριθ. 16721 (5) 

Σύσταση Νομικού Προσώπου με την επωνυμία «Δημοτική 
Βιβλιοθήκη Φάριδος», στο Δήμο Φάριδος, Ν. Λακω¬ 
νίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του Π.Δ. 410/ 
1995 (Δ.Κ.Κ.). 

2. Τις διατάξεις του άρθρου 29Ατου Ν. 1558/1985, που 
προστέθηκε με το άρθρο 27 του Ν. 2081/1992 καιαντικα- 
ταστάθηκε με το άρθρο 1 παρ. 20 του Ν. 1469/1997. 

3. Την υπ’ αριθμ. 8946/31.12.1997 απόφαση του Γ ενικού 
Γ ραμματέα Περιφέρειας Πελοποννήσου, που αφορά την 
«Ανάθεση αρμοδιοτήτων και ασκήσεως αυτών κατ’ εντο¬ 
λή μας στο Δ/ντή Τοπικής Αυτοδιοίκησης του Νομού Λα¬ 
κωνίας και στους Προϊσταμένους των Τμημάτων της υπη¬ 
ρεσίας αυτής». 

4. Τις υπ’ αριθμ. 48/2004 και 158/2004 Α.Δ.Σ Δήμου Φά¬ 
ριδος, αποφασίζουμε: 

1. Συστήνουμε στο Δήμο Φάριδος του Ν. Λακωνίας Νο¬ 
μικό Πρόσωπο με την επωνυμία «Δημοτική Βιβλιοθήκη 
Φάριδος» διεπόμενο από τις διατάξεις του άρθρου 203 
του Π.Δ. 410/1995. 

2. Σκοπός του Ν.Π. είναι: 

α) Η ανάπτυξη του μορφωτικού επιπέδου, καλλιέργεια 
και αγάπη προς το βιβλίο και τη μόρφωση. 

β). Η ανάπτυξη ηλεκτρονικής βιβλιοθήκης και συγχρό¬ 
νων μεθόδων πληροφόρησης του Δημότη. 

γ) Η φροντίδα για τη διαφύλαξη των αρχείων των πρώ¬ 
ην Κοινοτήτων του Δήμου. 

δ) Ο πλουτισμός της με κάθε βιβλίο, έντυπο, σύγγραμ¬ 
μα κ.λπ. 

ε) Η διαχείριση κάθε υλικού. 

στ) Η σύνταξη και έκδοση ενημερωτικών εντύπων. 

ζ) Η επιμέλεια για την προβολή του βιβλίου με διάφορες 
πνευματικές και καλλιτεχνικές εκδηλώσεις (π.χ. διαλέ¬ 
ξεις, εκθέσεις βιβλίου, προβολές ταινιών κ.λπ.). 

3. Πόροιτου Νομικού Προσώπου είναι: 

α) Η ετήσια επιχορήγηση του Δήμου, που θα προβλέπε- 

ται υποχρεωτικά στον εκάστοτε προϋπολογισμό αυτού, 
ποσού 3.000,00 ευρώ. 

β) Η επιχορήγηση και κάθε άλλη παροχή του κράτους 
είτε απευθείας προς το Νομικό Πρόσωπο, είτε προς το 
ΔήμοΦάριδος για το Νομικό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο. 

ε) Πρόσοδοι από την ίδια περιουσία του. 

στ) Κάθε άλλη νόμιμος πρόσοδος. 

4. Το Νομικό Πρόσωπο διοικείται από δμελές Διοικητικό 
Συμβούλιο, που τα μέλη του ορίζονται μαζί με τους ανα¬ 
πληρωτές τους από το Δημοτικό Συμβούλιο και αποτε- 
λείται από τους εξής: 

α) Το Δήμαρχο ή άλλο μέλος, αιρετό ή μη, που ορίζεται 
από αυτόν, ως Πρόεδρο. 

β) Δύο Δημοτικούς Συμβούλους. 

γ) Ένα δημότη ή κάτοικο Δήμου Φάριδος, με ανάλογη 
επαγγελματική ή κοινωνική δράση. 

δ) Έναν Εκπρόσωπο Συλλόγου ή φορέα (πολιτιστικού 
συλλόγου, γυναικών, συνεταιρισμού κ.λπ.) του Δήμου 
Φάριδος. 

Η θητεία των μελών του Δ.Σ. ακολουθεί τη Δημοτική 
Περίοδο και λήγει πάντα με την εγκατάσταση του νέου 
Διοικητικού Συμβουλίου. 

Το Νομικό Πρόσωπο εκπροσωπείται στο δικαστήριο και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται, από 
τον Αντιπρόεδρο που θα οριστεί μετά τη συγκρότηση σε 
σώμα του Διοικητικού Συμβουλίου του Νομικού Προσώ¬ 
που. 

Ακροτελεύτιο άρθρο 
Κάλυψη δαπάνης 

Από την απόφαση αυτή προκύπτει δαπάνη ύψους 
3.000,00 Ευρώ σε βάροςτου προϋπολογισμού του Δήμου 
για το τρέχον και για καθένα από τα επόμενα οικονομικά 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 14 Ιανουάριου 2005 

Με εντολή Γενικής Γραμματέως Περιφέρειας 
Ο Διευθυντής 

ΓΡΗΓΟΡΗΣ ΝΙΚΟΛΑΚΑΚΟΣ 

-♦- 

Αριθ. Απόφ. 2 (6) 

Καθιέρωσης υπερωριακής, απογευματινής νυχτερινής 
και εξαιρέσιμης απασχόλησης μονίμων υπαλλήλων 
του Δήμου Εχεδώρου, Ν. Θεσσαλονίκης για το έτος 
2005. 


Ο ΔΗΜΑΡΧΟΣ ΕΧΕΔΩΡΟΥ 
Έχοντας υπόψη: 

1. Τις διατάξεις του άρθρου 106 παρ. 2 του Ν. 1188/ 
1981, όπως τροποποιήθηκε και συμπληρώθηκαν με την 
παρ. 15 του άρθρου 8 του Ν. 2307/1995 (ΦΕΚ 1113/τ.Α/ 
15.6.1995) και την παρ. 10 του άρθρου 12 του Ν. 2503/ 
1997 (ΦΕΚ 107/τ.Α/30.5.1997), σύμφωνα με τις οποίες η 
εξαιρετική ή απρόβλεπτη ή έκτακτη υπηρεσιακή ανάγκη 
για καθιέρωση υπερωριακής εργασίας διαπιστώνεται με 
απόφαση του αρμοδίου για διορισμό οργάνου με τους 


όρους και περιορισμούς που ισχύουν κάθε φορά για τους 
δημοσίους υπαλλήλους. 

2. το άρθρο 18του Ν. 2470/1997 (ΦΕΚ40/τ.Α/21.3.1997) 
«Αναμόρφωση μισθολογίου προσωπικού Δημοσίας Διοί¬ 
κησης και άλλες συναφείς διατάξεις», όπως αντικαταστά- 
θηκεμετο άρθρο 15 του Ν. 2592/1998. 

3. Τις διατάξεις του Ν. 3205/2003. 

4. Την ερμηνευτική (Ν. 2470/1997) υπ’ αριθμ. 2030771/ 
4262/0022/24.4.1997 εγκύκλιο του Γενικού Λογιστηρίου 
του Κράτους. 

5. Την ερμηνευτική (Ν. 2503/1997) υπ’ αριθμ. 27503/ 
3.7.1997 εγκύκλιο του ΥΠ.Ε.Σ.Δ.Δ.Α. 

6. Την υπ’ αριθμ. 2022941/2297/0022/7.4.1998 ερμη¬ 
νευτική του άρθρου 15του Ν. 2592/1998 εγκύκλιο του Γεν 
Λογιστήριο του Κράτους -Δ/νση 22η Μισθολογίου. 

7. Τον αριθμό υπηρετούντων τακτικών υπαλλήλων στο 
Δήμο, που ανέρχονται στους 39. 

8. Τις εγγεγραμμένες στον υπό εκτέλεση προϋπολογισμό 
πιστώσεις των ΚΑ 02.105.131.-1, ύψους 12.700,00 ευρώ. 

9. Το γεγονός ότι ο Δήμος αντιμετωπίζει προβλήματα 
λόγω έλλειψης προσωπικού αλλά και λόγω της φύσης 
των εργασιών που εκτελεί και το ότι μπορεί να αντεπεξέλ- 
θει στην οικονομική επιβάρυνση, αποφασίζει: 

Καθιερώνει την υπερωριακή, απογευματινή νυχτερινή 
και εξαιρέσιμη απασχόληση για τους μονίμους υπαλλή¬ 
λους του Δήμου για το έτος 2005 ως εξής: 

ΥΠΕΡΩΡΙΑΚΗ, ΑΠΟΓΕΥΜΑΤΙΝΗ, ΝΥΧΤΕΡΙΝΗ ΚΑΙ 
ΕΞΑΙΡΕΣΙΜΗ ΑΠΑΣΧΟΛΗΣΗ ΥΠΑΛΛΗΛΩΝ ΤΟΥ ΔΗΜΟΥ 


Α) Υπερωριακή, απογευματινή εργασία 
α) Για εννέα εργάτες καθαριότητας ΥΕ 200 

β) Για δώδεκα διοικητικούς ΠΕ, ΤΕ και ΔΕ 1.600 
γ) Για μία Χημικό ΠΕ 150 

δ) Για πέντε οδηγούς ΔΕ 120 

ε) Για δύο υδραυλικούς ΔΕ 100 

Σύνολο 2.170 

Β) Νυχτερινή απασχόληση 

α) Για δύο υδραυλικούς ΔΕ 100 

β) Για πέντε οδηγούς ΔΕ 120 

Σύνολο 220 

Γ) Κυριακές και εξαιρέσιμες 
α) Γ ια εννέα εργάτες καθαριότητας ΥΕ 16 100 

β) Για δώδεκα διοικητικούς ΠΕ και ΤΕ 310 

γ) Για πέντε οδηγούς ΔΕ 100 

δ) Για δύο υδραυλικούς ΔΕ 150 

ε) Γ ια ένα ηλεκτρολόγο ΔΕ 50 

Σύνολο 710 

Συνολικά οι ώρες είναι: 3.100 


Η δαπάνη θα καλυφθεί από τον προϋπολογισμό του Δή¬ 
μου, ο οποίος έχει τη δυνατότητα να αντεπεξέλθει στην 
επιβάρυνση. Οι υπερωρίες θα δίδονται με απόφαση Δη¬ 
μάρχου, για κάθε υπάλληλο και σύμφωνα με καταστάσεις 
που θα υπογράφονται από τον αρμόδιο Προϊστάμενο (αι¬ 
ρετό ή υπηρεσιακό) πριν από την εκτέλεσή τους και θα τις 
αποδεικνύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Σίνδος, 3 Ιανουάριου 2005 
Ο Δήμαρχος 

ΓΕΩΡΓΙΟΣ ΑΡΒΑΝΙΤΙΔΗΣ 

Αριθ. 6/156 (7) 

Καθιέρωση υπερωριακής απασχόλησης υπαλλήλου του 
Δ. Σκουτάρεως για διεκπεραίωση εργασίας του ΚΑΠ Η 
Δήμου Σκουτάρεως Ν. Σερρών, έτους 2005. 

Ο ΔΗΜΑΡΧΟΣ ΣΚΟΥΤΑΡΕΩΣ Ν. ΣΕΡΡΩΝ 

Έχοντας υπόψη: 

1. Τις διατάξεις του αρ. 8 παρ. 19 του Ν. 2307/1995 με 
τις οποίες αντικαταστάθηκε η παρ. 3 του αρ. 28 του Ν. 
1832/1989 σύμφωνα με τις οποίες η προσωρινή ανάθεση 
καθηκόντων γραμματέα γίνεται με απόφαση του αρμοδί¬ 
ου προς διορισμό οργάνου. 

2. Τις διατάξεις του αρ. 109 του Ν. 1188/1981, αποφα¬ 
σίζουμε: 

1. Αναθέτουμε σε υπάλληλο του Δήμου Σκουτάρεως, 
την διεκπεραίωση της όλης γραφικής, διοικητικής, λογι¬ 
στικής κ.λπ. εργασίας του Κ.Α.Π.Η Δήμου Σκουτάρεως 
από 1.1.2005 μέχρι και 31.12.2005 με υπερωριακή απα¬ 
σχόληση. 

2. Καθορίζουμε τις ώρες εργασίας σε εικοσιπέντε (25) 
ώρες μηνιαίως. 

3. Για την πληρωμή υπάρχει πίστωση ποσού 1.950,00 
ευρώ ψηφισμένη στον προϋπολογισμό έτους 2005, και θα 
γίνεται με καταστάσεις εργασίας και με σχετικό χρηματι¬ 
κό ένταλμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σκούταρι, 12 Ιανουάριου 2005 
Ο Δήμαρχος 

ΙΩΑΝΝΗΣ ΑΠ. ΤΣΟΛΑΚΟΥΔΗΣ 

-♦- 

Αριθ. 7/157 (8) 

Καθιέρωση υπερωριακής απασχόλησης υπαλλήλου του 
Δήμου Σκουτάρεως Ν. Σερρών, έτους 2005. 

Ο ΔΗΜΑΡΧΟΣ ΣΚΟΥΤΑΡΕΩΣ Ν. ΣΕΡΡΩΝ 

Έχοντας υπόψη: 

1. Τις διατάξειςτου άρθρου 106τουΝ. 1188/1981, όπως 
τροποποιήθηκε με τις διατάξειςτου άρθ. 8 παρ. 17 του Ν. 
2307/1995 (ΦΕΚ 113/Τ.Α/15.6.1995) «Προσαρμογή νομο¬ 
θεσίας αρμοδιότητας Υπουργείου Εσωτερικών στις δια¬ 
τάξεις για τη Νομαρχιακή Αυτοδιοίκηση και άλλες διατά¬ 
ξεις». 

2. Την υπ’ αριθμ. 2/62864/0022/28.1.2004 κοινή απόφα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών που δη- 
μοσιεύθηκε στο Φ.Ε.Κ. 181 Β/30.1.2004 «Περί καθορι¬ 
σμού ορίων υπερωριακής εργασίας υπαλλήλων των Δή¬ 
μων και Κοινοτήτων που θα τηρούν τα πρακτικά συνε¬ 
δριάσεων Δημοτικών ή Κοινοτικών Συμβουλίων, των 
συμβουλίων, των συνδέσμων, των νομικών προσώπων και 
ιδρυμάτων», αποφασίζουμε: 

1. Βεβαιώνουμε ότι, οι συνεδριάσεις του Δημοτικού 
Συμβουλίου στις οποίες παρίσταται και τηρεί τα πρακτικά 
συνεδριάσεων υπάλληλος του Δήμου μας, πραγματοποι¬ 
ούνται πάντοτε εκτός ωραρίου υποχρεωτικής εργασίας 
και τις βραδινές ώρες λόγω ασχολιών των Δημοτικών 
Συμβούλων. 

2. Καθιερώνουμε από 1.1.2005 υπερωριακή με αμοιβή 
εργασία σε υπάλληλο του Δήμου μας για την τήρηση των 
πρακτικών συνεδριάσεων του Δημοτικού Συμβουλίου. 


3. Καθορίζουμε τις ώρες της υπερωριακής απασχόλη¬ 
σης του υπαλλήλου σε τριάντα (30) κατά ανώτατο όριο το 
μήνα. 

4. Για την πληρωμή έχει προβλεφθεί πίστωση ποσού 
2.200,00 ευρώ ψηφισμένη στον προϋπολογισμό έτους 
2005, και θα γίνεται με καταστάσεις εργασίας και με σχε¬ 
τικό χρηματικό ένταλμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σκούταρι, 12 Ιανουάριου 2005 
Ο Δήμαρχος 

ΙΩΑΝΝΗΣ ΑΠ. ΤΣΟΛΑΚΟΥΔΗΣ 

-♦- 

Αριθ. 197 (9) 

Παροχή άδειας για την τροποποίηση των κανονισμών 
αμοιβαίων κεφαλαίων που διαχειρίζεται η εταιρεία 
ΑΙ_ΙΟΟ ΑΙΟ ΑΕΔΑΚ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 24/18.1.2005 του Γενικού Διευθυντή) 

Αφού έλαβε υπόψη: 

1. Τις διατάξεις του άρθρου 13του Ν. 3283/2004 «Ανώ¬ 
νυμες εταιρείες διαχείρισης αμοιβαίων κεφαλαίων, ορ¬ 
γανισμοί συλλογικών επενδύσεων σε κινητές αξίες, 
αμοιβαία κεφάλαια και άλλες διατάξεις» (ΦΕΚ Α/210/ 
2.11.2004). 

2. Την υπ’ αριθμ. 19/284/9.10.2003 απόφαση του Διοι¬ 
κητικού Συμβουλίου της Επιτροπής Κεφαλαιαγοράς 
«Ανάθεση αρμοδιοτήτων στο Γενικό Διευθυντή της Επι¬ 
τροπής Κεφαλαιαγοράς» (ΦΕΚ Β/1620/3.11.2003). 

3. Τις από 4.1.2005, 17.12.2004 και 9.12.2004 επιστο¬ 
λές της εταιρείας ΑϋΩΟ ΑΙΘ ΑΕΔΑΚ με τους υποβλη- 
θέντες τροποποιημένους κανονισμούς των κάτωθι 
αμοιβαίων κεφαλαίων, τους οποίους υπογράφει ο θε- 
ματοφύλακας ΤΡΑΠΕΖΑ ΕΡΘ ΕϋΡΟΒΑΝΚ ΕΒΘΑ3ΙΑ5 
ΑΈ. 

4. Την από 11 Ιανουάριου 2005 εισήγηση της Διεύθυν¬ 
σης Χορήγησης Αδειών και Εποπτείας Φορέων της Κεφα¬ 
λαιαγοράς, αποφασίζουμε: 

Παρέχουμε άδεια για την τροποποίηση των κανονισμών 
των παρακάτω αμοιβαίων κεφαλαίων: 

1. ΑϋΩΟ ΟΜΟΛΟΓΙΩΝ ΕΣΩΤΕΡΙΚΟΥ, 

2. ΑϋΩΟ ΟΜΟΛΟΓΙΩΝ ΕΞΩΤΕΡΙΚΟΥ, 

3. ΑϋΩΟ ΟΜΟΛΟΓΙΩΝ ΕΞΩΤΕΡΙΚΟΥ ΔΟΛΛΑΡΙΑΚΟ, 

4. ΑϋΩΟ ΕΛΛΗΝΙΚΟ ΜΙΚΤΟ, 

5. ΑϋΩΟ ΜΕΤΟΧΙΚΟ ΕΣΩΤΕΡΙΚΟΥ, 

6. ΑϋΩΟ ΜΕΤΟΧΙΚΟ ΕΣΩΤΕΡΙΚΟΥ ΜΕΣΑΙΑΣ & ΜΙΚΡΗΣ 
ΚΕΦΑΛΑΙΟΠΟΙΗΣΗΣ, 

7. ΑϋΩΟ ΜΕΤΟΧΙΚΟ ΕΞΩΤΕΡΙΚΟΥ, 

8. ΑϋΩΟ ΔΙΑΘΕΣΙΜΩΝ ΕΣΩΤΕΡΙΚΟΥ, 

9. ΕΠΙΚΟΥΡΙΚΗΣ ΑΣΦΑΛΙΣΗΣ ΔΙΕΘΝΕΣ ΜΙΚΤΟ και 

10. ΑϋΩΟ ΔΙΕΘΝΕΣ ΜΙΚΤΟ 

σύμφωνα με τους υποβληθέντες από την εταιρεία Α1_Ι- 
ΩΟ ΑΙΟ ΑΕΔΑΚ τροποποιημένους κανονισμούς. Επιπλέ¬ 
ον, για τα παρακάτω αμοιβαία κεφάλαια τροποποιείται η 
ονομασία τους ως εξής: 

α) το αμοιβαίο κεφάλαιο ΕΠΙΚΟΥΡΙΚΗΣ ΑΣΦΑΛΙΣΗΣ 
ΔΙΕΘΝΕΣ ΜΙΚΤΟ μετονομάζεται σε ΕΠΙΚΟΥΡΙΚΗΣ ΑΣΦΑ¬ 
ΛΙΣΗΣ ΜΙΚΤΟ ΕΞΩΤΕΡΙΚΟΥ και 

β) το αμοιβαίο κεφάλαιο ΑϋΩΟ ΔΙΕΘΝΕΣ ΜΙΚΤΟ μετο¬ 
νομάζεται σε ΑΕΙΩΟ ΜΙΚΤΟ ΕΞΩΤΕΡΙΚΟΥ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2005 

Ο Γενικός Διευθυντής 
ΓΕΩΡΓΙΟΣ Κ. ΚΑΛΛΙΑΣ 

-♦- 

Αριθ. 198 (10) 

Παροχή άδειας για την τροποποίηση των κανονισμών 
αμοιβαίων κεφαλαίων που διαχειρίζεται η εταιρεία 
Α Ι.ΙΟΟ ΑΙΘ ΑΕΔΑΚ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 25/18.1.2005 του Γ ενικού Διευθυντή) 

Αφού έλαβε υπόψη: 

1. Τις διατάξεις του άρθρου 13 του Ν. 3283/2004 «Ανώ¬ 
νυμες εταιρείες διαχείρισης αμοιβαίων κεφαλαίων, οργα¬ 
νισμοί συλλογικών επενδύσεων σε κινητές αξίες, αμοιβαία 
κεφάλαια και άλλες διατάξεις» (ΦΕΚ Α/210/2.11.2004). 

2. Την υπ’ αριθμ. 19/284/9.10.2003 απόφαση του Διοι¬ 
κητικού Συμβουλίου της Επιτροπής Κεφαλαιαγοράς 
«Ανάθεση αρμοδιοτήτων στο Γενικό Διευθυντή της Επι¬ 
τροπής Κεφαλαιαγοράς» (ΦΕΚ Β/1620/3.11.2003). 

3. Την από 29 Δεκεμβρίου 2004 επιστολή της εταιρείας 
ΑϋΩΟ ΑΙΘ ΑΕΔΑΚ με τους υποβληθέντες τροποποιημέ¬ 
νους κανονισμούς των κάτωθι αμοιβαίων κεφαλαίων, 
τους οποίους υπογράφει ο θεματοφύλακας ΩΙΤΙΒΑΝΚΙΝ- 
ΤΕΒΝΑΤΙΟΝΑίΡΙσ. 

4. Την από 11 Ιανουάριου 2005 εισήγηση της Διεύθυν¬ 
σης Χορήγησης Αδειών και Εποπτείας Φορέων της Κεφα¬ 
λαιαγοράς, αποφασίζουμε: 

Παρέχουμε άδεια για την τροποποίηση των κανονισμών 
των παρακάτω αμοιβαίων κεφαλαίων: 

1. σΠΤΡΙΙΝϋ ΙΝΩΟΜΕ ΑΜΟΙΒΑΙΟ ΚΕΦΑΛΑΙΟ ΟΜΟΛΟ¬ 
ΓΙΩΝ ΕΣΩΤΕΡΙΚΟΥ, 

2. ΟΙΤΙΡυΝϋ ΜΟΝΕΥ ΜΑΡΚΕΤ ΑΜΟΙΒΑΙΟ ΚΕΦΑΛΑΙΟ 
ΔΙΑΘΕΣΙΜΩΝ ΕΣΩΤΕΡΙΚΟΥ, 

3. ΟΙΤΙΡϋΝϋ ΕΟυΐΤΥ ΑΜΟΙΒΑΙΟ ΚΕΦΑΛΑΙΟ ΜΕΤΟΧΩΝ 
ΕΣΩΤΕΡΙΚΟΥ και 

4. ΟΙΤΙΡυΝϋ ΒΑΕΑΝΘΕΩ ΜΙΚΤΟ ΑΜΟΙΒΑΙΟ ΚΕΦΑΛΑΙΟ 
ΕΣΩΤΕΡΙΚΟΥ 

σύμφωνα με τους υποβληθέντες από την εταιρεία ΑΙ_Ι- 
ΟΟ ΑΙΟ ΑΕΔΑΚτροποποιημένους κανονισμούς. Ειδικότε¬ 


ρα, τα ανωτέρω αμοιβαία κεφάλαια, μεταξύ άλλων, τρο¬ 
ποποιούν την ονομασία τους ως εξής: 

α) το αμοιβαίο κεφάλαιο ΟΤΙΤΡυΝϋ ΙΝΟΟΜΕ ΑΜΟΙ¬ 
ΒΑΙΟ ΚΕΦΑΛΑΙΟ ΟΜΟΛΟΓΙΩΝ ΕΣΩΤΕΡΙΚΟΥ μετονομά¬ 
ζεται σε ΟΙΤΙΡυΝΩ ΟΜΟΛΟΓΙΩΝ ΕΣΩΤΕΡΙΚΟΥ, 
β) το αμοιβαίο κεφάλαιο ΟΙΤΙΡυΝϋ ΜΟΝΕΥ ΜΑΡΚΕΤ 
ΑΜΟΙΒΑΙΟ ΚΕΦΑΛΑΙΟ ΔΙΑΘΕΣΙΜΩΝ ΕΣΩΤΕΡΙΚΟΥ μετο¬ 
νομάζεται σε ΟΙΤΙΡυΝϋ ΔΙΑΘΕΣΙΜΩΝ ΕΣΩΤΕΡΙΚΟΥ, 
γ) το αμοιβαίο κεφάλαιο ΟΙΤΙΡυΝϋ ΕΟϋΙΤΥ ΑΜΟΙΒΑΙΟ 
ΚΕΦΑΛΑΙΟ ΜΕΤΟΧΩΝ ΕΣΩΤΕΡΙΚΟΥ μετονομάζεται σε 
ΟΙΤΙΡυΝϋ ΜΕΤΟΧΙΚΟ ΕΣΩΤΕΡΙΚΟΥ και 
δ) το αμοιβαίο κεφάλαιο ΟΙΤΙΡυΝϋ ΒΑΕΑΝΟΕϋ ΜΙΚΤΟ 
ΑΜΟΙΒΑΙΟ ΚΕΦΑΛΑΙΟ ΕΣΩΤΕΡΙΚΟΥ μετονομάζεται σε 
ΟΙΤΙΡυΝϋ ΜΙΚΤΟ ΕΣΩΤΕΡΙΚΟΥ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,18 Ιανουάριου 2005 

Ο Γ ενικός Διευθυντής 
ΓΕΩΡΓΙΟΣ Κ. ΚΑΛΛΙΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην υπ’ αριθμ. ΔΥ1 δ/110808/10.11.2004 απόφαση του 
Υπουργού Υγείας και Κοινωνικής Αλληλεγγύης, που δη- 
μοσιεύθηκε στο ΦΕΚ 1702/16.11.2004 τ.Β'σχετικά με Συ¬ 
γκρότηση Συμβουλίων Επιλογής και Αξιολόγησης Διευ¬ 
θυντών Ιατρών Ε.Σ.Υ., διορθώνεται στην ειδικότητα της 
Χειρουργικής Θώρακοςτο όνομα του Δόσιου Θεοδόσιου 
από το εσφαλμένα αναγραφόμενο «Δόσιο Θεόδωρο, 
Αναπληρωτή Καθηγητή...», στο ορθό «Δόσιο Θεοδόσιο, 
Αναπληρωτή Καθηγητή...». 

(Από το Υπ. Υγείας και Κοιν. Αλληλεγγύης) 

-♦- 

( 12 ) 

Στην υπ’ αριθμ. 74249/10.6.2004 απόφαση του Υπουρ¬ 
γού Δικαιοσύνης, που δημοσιεύθηκε στο ΦΕΚ 1002 
Β76.7.2004, διορθώνεται στο διατακτικό μέρος αυτής, 
από το εσφαλμένο «3. Ιωάννη Αδριανάκη, Δικηγόρο.», στο 
ορθό «3. Ιωάννη Ανδριανάκο, Δικηγόρο.». 

(Από το Υπ. Δικαιοσύνης) 





1 000 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.θΐ.ςτ - θ-ιύιθΗ: \λ/θ&γπ 351 θγ @ θί.^Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουτο, προσαυξανόμενη κατά 0,20 ουτο για κάθε επιπλέον οκτασέλιδοή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαιΌ 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 ουτο προσαυξανόμενη κατά 

1 ουτο ανά 50 σελίδες. 






• Η τιμή πώλησης σε μορφή οά-Γοπτ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ουτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ : 210 - 4071010 ίπίθπίθΐ 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβι-πεί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ουτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ουτο. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























